Imni dal Friûl

Il componiment in lenghe furlane Incuintri al doman, scrit di Renato Stroili Gurisatti e musicât dal mestri Valter Sivilotti intal 2017, al è l’imni uficiâl dal Friûl.Il Friuli va "Incontro al domani": ecco l’inno della Piccola Patria - Video, su Messaggero Veneto, ai 30 di Setembar dal 2018.Imni uficiâl – ARLeF, su arlef.it.

Vincidôr dal banthttps://arlef.it/app/uploads/bandi/Bando_Inno_della_Patria_del_Friuli_ITA.pdf publicât intal 2017 dal Istitût Ladin Furlan “Pre Checo Placerean” e dal Messaggero Veneto-Giornale del Friuli, cu la colaborazion de Agjenzie Regjonâl pe Lenghe Furlane (ARLeF), il toc al è stât selezionât tra lis dîs oparis ametudis al concors. Di ce che al jere domandât a clâr dal regolament, il componiment, realizât par corâl e orchestre classiche, al veve di ricuardâ i aspiets principâi e particolârs dal Friûl, in riferiment ae storie, aes tradizions, ae identitât sociâl e linguistiche di dute la comunitât.

La jurie esaminadore, cun a cjâf il famôs compositôr Azio Corghi e componude dai musicolics Alessio Screm, Marco Maria Tosolini, Chiara Vidoni e dal diretôr de Arlef William Cisilino, e à stabilît che la opare vincidore e je chê di Stroili Gurisatti e Sivilotti«O vevi intal cjâf cheste melodie za di un pâr di agns. Mi pareve significative pal nestri teritori e une vore “intonade” cun chest. Mi soi confrontât cul leterât Renato Stroili Gurisatti che al à condividût la mê prime impression. Cussì, intal moment dal Concors organizât de ARLeF, o ai presentât il componiment […]. Un imni al à la sô metriche e mi somee di vê lavorât suntun teme nobil, cuntun andament mitteleuropean che al caraterize, di tancj decenis, cheste nestre regjon». Valter Sivilotti, compositôr dal imni. cun cheste motivazion: “La musiche e il test si integrin a vicende, cuntune scriture vocâl e strumentâl di grant respîr e di slanç potent intal cjant”. 

La proclamazion dal vincidôr e je stade uficializade intal Avrîl dal 2018, dilunc des celebrazions de Fieste de Patrie dal Friûl ospitade, in chê edizion, dal comun di Voleson-Darzin.

L’imni Incuintri al doman al è stât presentât in maniere uficiâl ai 6 di Otubar dal 2018 intal Domo di Lignan. La prime e je stade afidade ae Mitteleuropa Orchestra, componude di 47 musiciscj e direzude dal mestri Marco Guidarini; la esecuzion vocâl e je stade afidade al mestri Cristiano Dell’Oste e interpretade dai 60 coriscj de Corâl dal Friûl-Vignesie Julie. 

A preludi dal Imni e je stade eseguide la Novesime sinfonie di Beethoven, che e à dentri l’Imni ae gjonde, o ben l’Imni de Europe Unide.

E je invezit dal 2019 la prime esecuzion dal toc intes celebrazions leadis ae Fieste de Patrie dal Friûl a Gurize.

 Test 

Incuintri al doman (Imni uficiâl dal Friûl)

In alt o fradis, o int di Aquilee,

devant da la Storie, di front dal doman.

Sin flame che e vîf pes stradis dal mont

sin non di une Patrie, sin fîs dal Friûl.

Scolte o Friûl, o tiere di libars,

di lenghis e popui sês cjase di pâs.

Dai secui i paris nus clamin adun

a fâsi lidrîs di un unic destin.

In alt o Friûl, o Patrie mê sante,

di fuarce e sperance si viest la tô int.

Un popul sigûr che al cjamine te lûs

incuintri al doman, incuintri ai siei fîs.
miniatura|351x351px|Esecuzion dal Imni dal Friûl tal Domo di Lignan ai 6 di Otubar dal 2018

 Versions 
miniatura|351x351px|Esecuzion dal Imni dal Friûl al Mittelfest dal 2019
Tal principi dal 2020, su iniziative de ARLeF e dal Istitût Ladin Furlan “Pre Checo Placerean”, al è stât realizât un gnûf video musicâl dal imni, difondût di pueste su lis plateformis online in ocasion dai 3 di AvrîlIn cheste zornade si celebre la nassite dal Stât Patriarcjâl di Aquilee, avignude ai 3 di Avrîl dal 1077. La ricorence, cognossude tant che Fieste de Patrie dal Friûl, e je stade ricognossude dal Consei Regjonâl dal Friûl-Vignesie Julie cu la Leç regjonâl n. 6 dai 27 di Març dal 2015., cu la intenzion di celebrâ in maniere virtuâl la ricorence adun cun ducj i furlans, intal Friûl e tal mont.

In cheste version, cuntun gnûf rangjament dal musicist Geremy Seravalle, e interpretade des cuatri cjantantis furlanis Consuelo Avoledo, Michela Franceschina, Jessica Interdonato e Giulia Polidori di ArteVoce Ensemble, sot de direzion artistiche di Franca Drioli di ArteVoce4 Voice&Stage Academy, al è pussibil ancje amirâ diviersis imagjins sugjestivis dal Friûl, filmadis cuntun dron.

Un dron che, in cualchi maniere, rapresentant une imagjinarie “acuile dal Friûl”Si fâs riferiment ae acuile araldiche di aur in cjamp celest, antighe steme de Patrie dal Friûl e element centrâl de bandiere dal Friûl (ricognossude e definide de L.R. n. 6 dai 27 di Març dal 2015). L’esemplâr plui famôs e antîc dal standart patriarcjâl al è ancjemò esponût intal Domo di Udin: chest al è stât cusît sul cjamiç di lin che al involuçave il cuarp dal patriarcje Beltram di Saint Geniès (sec. XIV).,  al svole parsore dai lûcs tra i plui significatîfs de storie dal Friûl: Aquilee, Cividât, Crete dal Crostis, Nert, Frisanc, Gurize, Isule des Capis e Isule di S. Andree (Maran), Palme, Pordenon, Rutârs, Sauris Disore, Udin, Vençon, la Mont di Muris e il Mont Colians.

Il video al à vût dal moment un grant sucès sui canâi dai social networks e su la plateforme YouTube de ARLeF, cuntune esplosion imediade dal volum des interazions online: al è rivât a plui di 170.000 personis su Facebook, otignint plui di 21.000 interazions, miârs di reazions e di condivisions. In plui, al è rivât ancje a 20.000 utents su YouTube.

I spartîts dal imni Incuintri al doman a son stâts elaborâts in 12 declinazions par podê jessi metûts a disposizion di diviers gjenars di ensemble (orchestris, bandis, corâls, …) e par podêlis doprâ intes ocasions uficiâls che a coinvolzin lis comunitâts furlanofonis.

 Notis 

 Leams esternis 

 Il Friuli (ai 7 di Otubar dal 2018) Il nuovo Inno della Patria del Friuli
 La Vita Cattolica (ai 4 di Otubar dal 2018) Esordio ufficiale dell'Inno del Friuli
 Il Paîs (ai 18 di Avrîl dal 2018) Presentazione Inno del Friuli
 Anteprime musicâl dal mestri Sivilotti
 Video de prime esecuzion dal Imni uficiâl dal Friûl
 Incuinti al doman - il gnûf video dal Imni uficiâl dal Friûl
 Spartîts dal imni Incuintri al doman in 12 declinazions
 Messaggero Veneto (ai 30 di Març dal 2017) Un inno per la Patrie: c’è il bando
 Messaggero Veneto (ai 5 di Avrîl dal 2017) Il Friuli avrà il suo inno e a scriverlo sarete voi – Il concorso
 ARLeF
 Istitût Ladin Furlan “Pre Checo Placerean”
 Corâl dal Friûl-Vignesie Julie
 Mitteleuropa Orchestra

Categorie:Imnis europeans